ii st
tusschen merten van tricht van cortteberge die voir
den raide vander stad ontbode hadde wouten van
quaderebbe seggen hoe dat wout hem onlanx
vercocht hadde een huys ende hof met eene halven
dach lants ende zijne toebehoirte geleg te quaderebbe
dair af hij hem guedinge hadde gedaen voir meye
en scepen van loeven ende als hij sijn goet meynde
taenveerden bevont hij dat de huerling die int
huys woende dair aen noch huere hadde den
termijn van drie jaen lang als de huerling hem
geseet hadde sustinende ter conclusien wat wout
sijn penig gehave en ontfang hadde dat hij
hem tselve huys ombelet vande huerling soude sculd
sijn te leven Dair tegen de voirs wouter hem
verantwerden seyde dat hij de goede uuyten
beleyde vercocht hadde ende gegoet en op hogen
alle de werelt openbair ende dat int selve vercoope
noyt vander huere bijder eender ptien oft der ande
vermaent was oft vredent en was ende dat wouter
hem dair af noyt toeseggen gedaen en hadde mair
hadde hem thuys gelevert alsulck alst was mette pffijte
dair af comen ende dair op hadde de huerling alreede
betalinge vander huere gedaen in repatie die hij
aende huys gedaen hadde sustinende mits dien
vande eyssche des voirs mertens ongehoude te zijne
Te voirde want huere voir coop gaet alsmen gemeinlijc
seegt ende hij hem als voe dair af niet toegeseet
en hadde als merten oic bekinde Es bijden raide
vand stad getmineert ende uuytgesproken voir recht
dat merten met sijne eyssche op wouten verdoelt is
mair heeft hij enige actie tegen den huerling dat
hij die volgen mach met rechte Dair toe wouter
hem alle behulp sculd sal sijn te doene act in s
opid aug iii
It willm de raveschote in pntia Ema barbara eis
silia a pane suo modo debitoet sueto omo facto
cchore reconduxit cor borch boechout aug iiii